ਫ਼ੀਬੋਨਾਚੀ
ਲੀਓਨਾਰਦੋ ਬੋਨਾਚੀ (ਅੰ. 1170 – ਅੰ. 1250)— ਆਮ ਮਸ਼ਹੂਰ ਨਾਮ ਫ਼ੀਬੋਨਾਚੀ (ਇਤਾਲਵੀ: [fiboˈnattʃi]), ਲੀਓਨਾਰਦੋ ਆਫ਼ ਪੀਸਾ, ਲੀਓਨਾਰਦੋ ਪਿਸਾਨੋ ਬਿਗੋਲੋ, ਲੀਓਨਾਰਦੋ ਫ਼ੀਬੋਨਾਚੀ— ਮੱਧਕਾਲ ਦਾ ਸਭ ਪ੍ਰਤਿਭਾਸ਼ਾਲੀ ਮੰਨਿਆ ਜਾਣ ਵਾਲਾ ਪੱਛਮੀ ਹਿਸਾਬਦਾਨ ਸੀ। ਫ਼ੀਬੋਨਾਚੀ ਪੱਛਮੀ ਸੰਸਾਰ ਵਿੱਚ ਮੁੱਖ ਤੌਰ 'ਤੇ 1202 ਦੀ ਆਪਣੀ ਰਚਨਾ ਲਿਬੇਰ ਅਬਾਚੀ (ਗਣਨਾ ਦੀ ਕਿਤਾਬ) ਰਾਹੀਂ, ਹਿੰਦੂ-ਅਰਬੀ ਅੰਕ ਸਿਸਟਮ ਹਰਮਨ ਪਿਆਰਾ ਬਣਾਇਆ। ਉਸ ਨੇ ਯੂਰਪ ਵਿੱਚ ਫ਼ੀਬੋਨਾਚੀ ਅੰਕਾਂ ਦੀ ਲੜੀ ਦੀ ਵੀ ਜਾਣ ਪਛਾਣ ਕਰਵਾਈ, ਜਿਸ ਨੂੰ ਉਸਨੇ ਲਿਬੇਰ ਅਬਾਚੀ ਵਿੱਚ ਇੱਕ ਉਦਾਹਰਨ ਦੇ ਤੌਰ 'ਤੇ ਵਰਤਿਆ ਹੈ।